真係一d都冇吹水,肉汁真係多到一咬落就要噴出黎,差d失禮於人前.水餃皮略厚,我最鍾意,因為餡有豬肉,要煮較耐先至熟,薄身皮會淋哂,厚身就反而會爽口,肉汁夠,好食!煮麵亞姐好手勢,我要水餃麵,幼上海麵要爽麵.佢就煮到中間有一條髮絲粗幼的芯,爽滑,口感一流.湯底就普普通通,但加上雪菜味就變得可以.餡餅的皮就稍為有粉的感覺,但肉汁香口而豐盛!煎餃子亦多汁,亦是要吃的項目.碟頭飯很普通,大路貨色.我每次入元朗必食的水餃麵,番食度100%!